Confuzie la Iași în privința școlilor, care trec în scenariul roșu. Cum au fost induși în eroare părinții de către ISJ și CJSU.
Iași trece de pragul de 3 infectări la mia de locuitori. Învățământul preuniversitar de stat trece în scenariul trei, iar copiii vor învăța doar în online. Inspectorii școlari au decis ca de azi școlile să intre în scenariul roșu. O jumătate de oră mai târziu, comitetul județean pentru situații de urgență a luat o altă decizie.
Încă un oraș mare trece de pragul de 3 infectări la mia de locuitori. Este vorba de Iași, care deja a atins rata de infectare de 3,27.Ana Maria Rus, corespondent Aleph News: "La fel ca în alte localități, restaurantele și cafenelele se închid la interior. Dar pot funcționa cele care sunt în interiorul hotelurilor, pensiunilor sau a altor unități de cazare, dar vor fi servite doar persoanele care sunt cazate acolo.De asemenea, se închid cinematografele, sălile de jocuri de noroc. Ne putem lua la revedere și de la spectacole sau concerte atât în interior, dar și în aer liber.Învățământul preuniversitar de stat trece în scenariul trei, iar copiii vor învăța doar în online. Toate aceste măsuri sunt luate temporar, pe o perioadă de 14 zile. Dacă până pe 22 numărul de infectari nu scade sub 3 la mie, masura se va prelungi.“Confuzie a fost cuvântul de bază la Iași. Inspectorii școlari au decis ca de azi școlile să intre în scenariul roșu. O jumătate de oră mai târziu, comitetul județean pentru situații de urgență a luat o altă decizie: orele trec în online de luni.Ana Rus, corespondent Aleph News: "Cei de la ISJ au redactat o propunere cu data de astăzi și au trimis-o către cei de la CJSU. Ideea este că ISJ a vrut să anunțe din timp părinții și profesorii și nu s-au gândit că CJSU ar putea să ia o altă decizie, adică CJSU a luat decizia să se treacă la sistemul online începând de luni. Ei bine, ISJ-ul a corectat această greșeală și a trimis acum o nouă informare către părinți și profesori. Cam așa se explică confuzia care a avut loc“.Care e situația din SuceavaJudețul Suceava are o incidență de 1,89 la mie. Cu toate acestea, ieri a înregistrat 200 de cazuri noi de COVID, din doar 686 de persoane testate în 24 de ore. În acest moment, ei se apropie de 10.000 de cazuri de persoane infectate.